CELEX: 51995PC0167
Language: da
Date: 1995-05-10
Title: Forslag til RÅDETS FORORDNING (EF) om indførelse af fælles bestemmelser vedrørende godstransport og personbefordring ad indre vandveje mellem medlemsstaterne med henblik på fri udveksling af tjenesteydelser for denne transport

Avis juridique important

|

51995PC0167

Forslag til RÅDETS FORORDNING (EF) om indførelse af fælles bestemmelser vedrørende godstransport og personbefordring ad indre vandveje mellem medlemsstaterne med henblik på fri udveksling af tjenesteydelser for denne transport  /* KOM/95/167ENDEL - SYN 95/0106 */  

EF-Tidende nr. C 164 af 30/06/1995 s. 0009

Forslag til Rådets forordning (EF) om indførelse af fælles bestemmelser vedrørende godstransport og personbefordring ad indre vandveje mellem medlemsstaterne med henblik på fri udveksling af tjenesteydelser for denne transport (95/C 164/06) (Tekst af betydning for EØS) KOM(95) 167 endelig udg. - 95/0106(CNS)(Forelagt af Kommissionen den 10. maj 1995)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 75,under henvisning til forslag fra Kommissionen,i samarbejde med Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:Indførelsen af en fælles transportpolitik indebærer bl.a., at der fastsættes fælles bestemmelser for adgang til markedet for international godstransport og personbefordring ad de indre vandveje på Fællesskabets område; disse bestemmelser skal medvirke til gennemførelsen af det indre marked på transportområdet;en fælles ordning for adgang til markedet kræver endvidere, at der sikres fri udveksling af tjenesteydelser ved, at alle restriktioner over for virksomheder, der yder tjenester på dette område, på grundlag af nationalitet eller som følge af, at virksomheden er hjemmehørende i en anden medlemsstat end den, hvor tjenesten ydes, fjernes;efter de nye medlemsstaters tiltrædelse gælder der forskellige ordninger medlemsstaterne imellem for den internationale trafik og for transit gennem medlemsstaterne ad indre vandveje, på grund af at der er indgået bilaterale aftaler mellem visse medlemsstater og en ny medlemsstat; der må derfor fastsættes fælles bestemmelser, således at det sikres, at det indre marked fungerer tilfredsstillende på transportområdet og især for at undgå konkurrenceforvridninger og forstyrrelser i den pågældende markedsordning;denne foranstaltning henhører under Fællesskabets enekompetence og den tilstræbte målsætning kan kun opnås ved, at der oprettes ens og bindende regler -UDSTEDT FØLGENDE FORORDNING:Artikel 1 Denne forordning finder anvendelse på godstransport og personbefordring ad indre vandveje mellem medlemsstaterne og på transitsejlads gennem disse.Artikel 2 Enhver transportvirksomhed, der udfører godstransport eller personbefordring ad indre vandveje, kan udføre transport som omhandlet i artikel 1 uden forskelsbehandling begrundet i nationalitet eller etableringssted på betingelse af, at- den har hjemsted i en medlemsstat i overensstemmelse med denne medlemsstats lovgivning- den i denne medlemsstat har tilladelse til at udføre international godstransport eller personbefordring ad indre vandveje, og at- den med henblik på disse transporter anvender fartøjer, der er indregistreret i en medlemsstat, eller at den, såfremt de ikke er indregistreret, har fået udstedt en attest for, at fartøjet sejler under en medlemsstats flag.Artikel 3 Denne forodning berører ikke de rettigheder, som transportvirksomheder fra tredjelande har i henhold til den reviderede konvention om sejlads på Rhinen (Mannheim-konventionen) og konventionen om sejlads på Donau (Beograd-konventionen), eller rettigheder som følge af Det Europæiske Fællesskabs internationale forpligtelser, især associeringsaftaler eller partnerskabs- og samarbejdsaftaler indgået med associerede lande eller med tredjelande i Central- og Østeuropa.Artikel 4 Denne forordning træder i kraft på tyvendedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.